CELEX: 31981R2168
Language: el
Date: 1981-07-27 00:00:00
Title: Κανονισμός (ΕΟΚ) αριθ. 2168/81 τού Συμβουλίου τής 27ης Ιουλίου 1981 περί καθορισμού, γιά τήν περίοδο εμπορίας 1981/82, τής τιμής στόχου γιά τόν μή εκκοκκισμένο βάμβακα καί τής ποσότητας βάμβακος γιά τήν οποία η ενίσχυση χορηγείται εξ ολοκλήρου

Avis juridique important

|

31981R2168

Κανονισμός (ΕΟΚ) αριθ. 2168/81 τού Συμβουλίου τής 27ης Ιουλίου 1981 περί καθορισμού, γιά τήν περίοδο εμπορίας 1981/82, τής τιμής στόχου γιά τόν μή εκκοκκισμένο βάμβακα καί τής ποσότητας βάμβακος γιά τήν οποία η ενίσχυση χορηγείται εξ ολοκλήρου  

Επίσημη Εφημερίδα αριθ. L 211 της 31/07/1981 σ. 0001

***** ΚΑΝΟΝΙΣΜΟΣ (ΕΟΚ) αριθ. 2168/81 ΤΟΥ ΣΥΜΒΟΥΛΙΟΥ  της 27ης Ιουλίου 1981  περί καθορισμού, για την περίοδο εμπορίας 1981/82, της τιμής στόχου για τον μη εκκοκκισμένο βάμβακα και της ποσότητας βάμβακος για την οποία η ενίσχυση χορηγείται εξ ολοκλήρου  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  την πράξη προσχωρήσεως του 1979, και ιδίως τις παραγράφους 8 και 9 του πρωτοκόλλου 4 περί του βάμβακος,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  Εκτιμώντας:  ότι στην παράγραφο 8 του πρωτοκόλλου 4 προβλέπεται ότι η τιμή στόχου για τον μη εκκοκκισμένο βάμβακα πρέπει να καθορίζεται ετησίως σύμφωνα με τα κριτήρια που καθορίζονται στις παραγράφους 2 και 3· ότι, σύμφωνα με την παράγραφο 9, η ποσότητα βάμβακος για την οποία η ενίσχυση χορηγείται εξ ολοκλήρου καθορίζεται ετησίως σύμφωνα με τα κριτήρια που ορίζονται στην παράγραφο 3:  ότι η εφαρμογή των προαναφερθέντων κριτηρίων οδηγεί στον καθορισμό της τιμής στόχου και της εν λόγω ποσότητας στα επίπεδα που ορίζονται κατωτέρω,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Για την περίοδο εμπορίας 1981/82, η τιμή στόχου για τον μη εκκοκκισμένο βάμβακα καθορίζεται σε 76 ECU/100 χιλιόγραμμα.  2. Η τιμή που αναφέρεται στην παράγραφο 1 αφορά τον βάμβακα:  - με 14 % υγρασία και 3 % ανόργανες ξένες ύλες,  - που διαθέτει τα αναγκαία χαρακτηριστικά για να ληφθούν, μετά από την εκκόκκιση, 54 % σπόροι και 32 % ίνες βαθμού 5, όπως καθορίζεται στην Ελλάδα, και μήκους 28 χιλιοστών.  Άρθρο 2  1. Για την περίοδο εμπορίας 1981/82, η ποσότητα βάμβακος που αναφέρεται στην παράγραφο 9 δεύτερο εδάφιο περίπτωση α του πρωτοκόλλου 4 καθορίζεται σε 430 000 τόνους.  2. Η ποσότητα που αναφέρεται στην παράγραφο 1 αφορά τον μη εκκοκκισμένο βάμβακα που ανταποκρίνεται στην ποιότητα που καθορίζεται στο άρθρο 1 παράγραφος 2.  Άρθρο 3  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Αυγούστου 1981.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 27 Ιουλίου 1981.  Για το Συμβούλιο  Ο Πρόεδρος  P. WALKER  (1) ΕΕ αριθ. C 97 της 29. 4. 1981, σ. 11.  (2) ΕΕ αριθ. C 144 της 15. 6. 1981, σ. 121.